《哭吴范二姊》
宋代·程珌

逝者如斯乎，翩翩北飞鸿。鸿北来岁南，人去亡回踪。

庚寅仲姊去，庚辰伯姊空。千里不一见，血泪迸秋风。

自馀只一弟，留守先人宫。我已日崦嵫，安能久转蓬。

束担其归与，相从十载山之东。

作者简介：程珌（1164～1242），宋代人，字怀古，号洺水遗民，休宁（今属安徽）人。绍熙四年进士。授昌化主簿，调建康府教授，改知富阳县，迁主管官告院。历宗正寺主簿、枢密院编修官，权右司郎官、秘书监丞，江东转运判官。